Groot tropiese sikloon naby SA verwag | Maroela Media
Dié stelsel het die potensiaal om onstuimige weerstoestande in die noordoostelike dele van Suid-Afrika tot gevolg te hê. Die weerstoestande in die Mosambiek-kanaal is warm en daar heers hoë humiditeit. Daar is ligte winde en die seeoppervlak se temperature is hoër as 30 °C.
Ezekiel Sebego, senior weervoorspeller by die SAWD, het Maandag gesê dit is gunstige toestande vir die ontstaan en verdieping van tropiese stelsels. "Tans word die toestande as 'n ontwrigting bestempel, maar dit kan egter binne die volgende 24 uur vererger en 'n matige tropiese storm (met winde van 63-88 km/h) tot gevolg hê," het Sebego gesê.
Daar word egter verwag dat Dineo teen Woensdagoggend tot 'n sikloon (winde van tussen 118-165 km/h) sal vererger. Teen Woensdagmiddag sal Dineo na verwagting windsnelheid van tot 166-212 km/h bereik en teen middernag oor Inhambane in die suidelike dele van Mosambiek beweeg. Suid-Afrika sal eers teen Donderdag swaar reën in die Laeveld begin beleef. Dit sal Vrydag in 'n westelike rigting versprei. Vandag sal daar geïsoleerde donderstorms oor die sentrale dele ontwikkel met swaar donderstorms oor die suidoostelike dele van Mpumalanga en die noordelike dele van KwaZulu-Natal.
Sebego het gesê dat die noordoostelike dele van Suid-Afrika, wat dele van die Krugerwildtuin insluit, swaar reën en geïsoleerde vloedgevalle kan verwag teen Donderdag en Vrydag.
Die dele van Suid-Afrika wat die ergste geraak sal word, is die Ehlanzeni-distrik (wat die Krugerwildtuin insluit) in Mpumalanga en die Mopani- en Vhembe-gebiede in Limpopo. Dit kan ook na ander dele van Limpopo versprei.
"Die weerdiens sal aanhou om die situasie te monitor en sal gevolglik nuwe verklarings beskikbaar stel. Ons maan die publiek om gereeld die weervoorspellings in die media dop te hou," het Sebego gesê.
Hoop Centurion kry darem 100mm
Wie het hierdie vertaal?:-)
Tyd geword dat Suid-Afrika en die res van die Wêreld ernstig moet begin bid
'n Sikloon bring water, baie water, die tyd toe Sikloon Demoina KZN getref het, het my ouers op Newcastle gebly. Die een Saterdag in die midde van silkoon se tydverloop het dit gedurende aandete hard begin reen, toevallig het my pa die reenmeter leeg gemaak voor ete. Dit reen klip hard vir 45 minute, die grond wat alreeds versadig was van water is nou damme, die groente tuin weg gespoel, strate is riviere, die reenmeter wys toe 75mm. Kyk 75mm reen gedurende 45minute is geen grap.
Dankie Maroela, kan julle egter vir ons asseblief in die Ou Afrikaans laat weet presies watter gebiede dit is?